Jesus Ramon Martinez de Ezkerekotxa

Jesus Ramon Martinez de Ezkerekotxa Suso (Jungitu, 1935eko abuztuaren 31 − Gasteiz, 2013ko otsailaren 16a) arabar elizgizon katolikoa izan zen, Ekuadorren aritu zena. 1994ik 2008ra Babahoyoko apezpikua izan zen.

 Bizitza 
1935eko abuztuaren 31n jaio zen Jungitun eta 1959ko abuztuaren 9an apaiztu zen.

1963an Ekuadorrera joan zen. 1980 eta 1982 artean, Machalako administratzaile apostoliko gisa aritu zen. 1984ko ekainaren 28an, Los Ríosko prelatu izendatu zuten, Bittor Garaigordobil apezpikuaren ondorengo.

1994ko abuztuaren 22an, Joan Paulo II.a aita santuak Babahoyoko elizbarrutia sortu zuen eta Martinez de Ezkerekotxa bertako lehen apezpiku izendatu zuen. Urte bereko urriaren 15ean jaso zuen apezpiku-ordenazioa Bittor Garaigordobilen eskutik, kontsakratzailekideak Juan Larrea Holguín eta Antonio José González Zumárraga izanik.

2008ko martxoaren 27ra arte aritu zen kargu horretan, Babahoyoko elizbarrutia bere eskariz utzi zuen arte. Gazteizen hil zen 2013ko otsailaren 16an, 77 urte zituela, eta Salbatzailearen hilerrian dago hobiratuta.

 Ondorengotza apostolikoa 

 Erreferentziak 

 Kanpo estekak 

Kategoria:Arabako apaizak
Kategoria:Euskal Herriko apaiz katolikoak
Kategoria:Euskal Herriko apezpikuak
Kategoria:Ekuadorko apaizak
Kategoria:Euskal Herriko misiolariak
Kategoria:Joan Paulo II.ak izendatutako apezpikuak
Kategoria:Gasteizen hildakoak